Dis soptyd, en net betyds vir Moedersdag het ek hierdie maklike, dog heerlike tamatiessop om te deel. Ek gaan vandag bieg: ek is geen sopsnob nie! Ek is mal oor sop! Enige sop, vleissop, groetesop, dik sop, dun sop. Selfs op 'n vuurwarm dag kan jy my omkoop soos Jakob vir Esau met 'n koppie sop.
Wat is jou gunsteling sop? Ek kies moeilik, want sop het so baie herinneringe! Onthou jy die dae toe hulle sop in so polystyrene glasie by die skool se snoepie verkoop het, dan het jy jou hande so lekker om die glasie gevou en lank gewag dat die sop genoeg afkoel dat jy dit so sip-sip kan drink. Natuurlik het dit heeltemal te lank gevat en het ek my tong 'n hele paar keer verbrand en dan is pouse verby en jou sop nog nie gedrink nie en moet jy met daardie glas klas toe…
Of ouma se boontjiesop - so om die tafel met 'n lekker vars gebakte brood en almal se stories van die week… daardie sop het elke slegte voorval soos niks laat lyk en jou vol moed geprop vir enige volgende uitdaging.
Dan is daar ook die lekker dun thaise sop - tom yum soppie, met sy lemmetjie draai en effense byt in die nasmaak. So kan ek aanhou…
En met die verkoue en grieptyd wat nou kom - en die ou Corona wat alweer die kollig wil vat, het ek gedink dat 'n sopresep nou net die regte ding is. Want sop is mos so goed vir verkoue omdat die sout in die sop die seer keel help genees (dieselfde konsep as om soutwater te gorrel), en die hitte help om jou neus oop te maak en verlig ook die druk van sinus. En ek het tamatiesop gekies want het jy geweet dat een koppie tamaties is 20% van jou daaglikse vit c aanvraag!
En dis my kinders se gunsteling: Tamatiesop. Bedien dit met 'n snytjie brood met kaas wat jy in die oond gerooster het - wat meer wil jy vra! Die kerdsei op die koek is dat dit regtig maklik is om te maak - so ideaal vir die kleinsopan om vir mamma op moedersdag te bederf.
400g tamaties (kersietamaties werk goed, maar kan enige wees)
Skil en sap van 1 lemmetjie of suurlemoen
5 repies spek - bros gebraai - vir na die tyd oorstrooi
Sit al die bestanddele behalwe die suurlemoen/lemmetjie en die spek in 'n oondpan, giet so skoot olyfolie oor. Geur met sout en peper, meng goed deur en rooster by 180°C totdat die tamaties oopbars en sapperig raak en die uie sag raak.
Intussen sny jou brood in skywe, rasper kaas oor (jy kan grasuie ook oorsnipper) en bak totdat die kaas smelt en verbruin.
Meng die sop met 'n handmenger tot fyn - jy kan room bysit as jy wil. Voeg die sitrussap en skil by en meng deur.
Maak jou spek ook fyn met die handmenger of voedselverwerker - sodat dit soos krummels lyk.
So laat ma haar aansit en bedien jou sop saam met die gesmelte kaas broodjie en spekkrummels vir oorstrooi.
'n Bak vol soesjie - met 'n laer koolhidraat oplossing!
Met hierdie lekker warm weer is dit mos lekker om iets koels te bedien vir aandete - of middagete en ek moet bieg my man eet hierdie graag vir ontbyt ook. So ek het gedink om my sushi-bak te deel. Ja, dit is soos 'n slaai in 'n bak met verskillende sushibestanddele. Die rys het ons vervang met meer volhoubare keuses koolhidrate en ons het die moeite van sushirolle maak verwyder deur dit in lae in 'n bakkie te bedien. Die lekker ding van hierdie bakkie/slaai, is jy kan dit aanpas volgens jou behoeftes. Jy kan meer komkommer insit as jy wil kaloriee verminder, jy kan hoender in plaas van vis gebruik. Jy kan oorskiet vis gebruik of vars vis of sommer kortpad visvingers. So hierdie is die basis-idee, gaan maak joune volgens jou smaak.
1 blik Swart bone (black beans) of droë swart bone
1/2 blik klapperroom
1/2 k quinoa- of soos nodig (dit hang af van hoe dik jou klapperroom is en of jy blik boontjies of droë bone gebruik).
Jou proteïne van keuse:
salm(gerook en in klein flenters gesny) of visvingers, vis, of hoenderborsies gebraai in sesame-olie met suurlemoensap, sout en peper (hierdie is jou keuse)
Cupie mayonnaise - dis nou daardie slap bottel by die Asiase kosse in die winkel.
Om die bone te maak:
Voeg die blik bone in 'n pot saam met die klappermelk en verhit. Voeg sout by na smaak.
Meng rysasyn en suiker en laat smelt. Om die proses te versnel kan dit vlugtig in die mikrogolfoond verhit word. Roer goed en laat staan.
As die bonemengsel te vloeibaar bly, voeg quinoa by om te verdik. Dit mag ook nodig wees om jou sout aan te pas na gelang van hoeveel quinoa ingesit is. Laat prut totdat verdik.
Maak seker al die suiker is opgelos in die rysasyn en roer dit dan deur die bonemengsel.
Meng jou sousie deur van die mayonaise en soyasous te meng - jy besluit hoe sout en loperig - my sous-mayonnaise verhouding is 1:1.
Bedien die bakkie deur die bestanddele in lae in te skep:
Bonemengsel onder gevolg deur:
Lekker baie komkommer
Jou proteïne van keuse
Rond af met avo, gesnipperde grasuie, koljanderblare, ingemaakte gemmer en sesamesaad. Jy kan nog so spuit mayonaise oorsit vir mooi maak.
Die bonemengsel hou goed in die yskas vir omtrent 3 dae.
Koolslaai - 'n armmans soesji
Koolslaai is so lekker maklike slaai, en verskyn met baie hoë frekwensie op ons aandete bord. Juis daarom het ons hom nou al 'n paar variasies gegee: